Lugupeetud Vabariigi President! Austatud Riigikogu! Lugupeetud lahkuva valitsuse liikmed ja uue valitsuse liikmed! Alustame Riigikogu täiskogu I istungjärgu esimese töönädala kolmapäevast istungit.
Lugupeetud Riigikogu! Seoses Riigikogu liikmete Jaak Aaviksoo, Andrus Ansipi, Siim Valmar Kiisleri, Mart Laari, Rein Langi, Jürgen Ligi, Kristen Michali, Urmas Paeti, Juhan Partsi, Keit Pentuse, Hanno Pevkuri, Helir-Valdor Seederi ja Ken-Marti Vaheri volituste peatumisega nende nimetamise tõttu Vabariigi Valitsuse liikmeks asusid tänasest Riigikogu liikmeks asendusliikmed Ülo Tulik, Andre Sepp, Peeter Laurson, Andrus Saare, Andrei Korobeinik, Tõnu Juul, Ülle Rajasalu, Raivo Järvi, Juku-Kalle Raid, Imre Sooäär, Einar Vallbaum, Siim Kabrits ja Liisa-Ly Pakosta. Meil on meeldiv võimalus ära kuulata uute Riigikogu liikmete ametivanne. Palun, Ülo Tulik!
Tere! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Andre Sepp!
Austatud Riigikogu esimees! Austatud Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Peeter Laurson!
Austatud Riigikogu esimees! Austatud Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Andrus Saare!
Austatud Riigikogu esimees! Lugupeetud Riigikogu liikmed! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Andrei Korobeinik!
Austatud Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Tõnu Juul!
Austatud esimees! Lugupeetud Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Raivo Järvi!
Härra president! Proua esimees! Hea Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Juku-Kalle Raid!
Tere, auväärsed! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Imre Sooäär!
Austatud president! Hea Riigikogu esimees! Head Riigikogu liikmed! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Siim Kabrits!
Austatud president! Austatud Riigikogu esimees! Austatud Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Palun, Liisa-Ly Pakosta!
Austatud härra president! Proua esimees! Austatud Riigikogu! Asudes täitma oma kohustusi Riigikogu liikmena Riigikogu XII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Head kolleegid! Nüüd on aeg anda üle eelnõusid ja arupärimisi. Soove ei ole. Läheme teadete juurde. Vabandust! Palun, kolleeg Kadri Simson!
Head kolleegid! Mul on Keskerakonna fraktsiooni nimel üle anda üks eelnõu. See eelnõu, riigivaraseaduse muutmise seaduse eelnõu, on juba kolmandat korda Riigikogu menetluses. Selle eelnõu mõte ja eesmärk on see, et Eesti Vabariigi presidendi ametipalk oleks piiriks, millest riigi otsustusõigusega äriühingu ja riigi asutatud sihtasutuse juhatuse liikmed rohkem ei teeniks. Praegune olukord, kus Eesti riigipea ametipalk on väiksem kui nii mõnegi teise riigilt palka saava ametimehe sissetulek, ei vasta meie meelest nende inimeste vastutuse suurusele ega ka rahva õiglustundele. Aitäh!
Suur tänu! Rohkem kõnesoove ei ole. Juhatuse nimel olen vastu võtnud ühe seaduseelnõu. Kui seaduseelnõu vastab Riigikogu kodu- ja töökorra seadusele, otsustab juhatus selle menetlusse võtmise kolme tööpäeva jooksul. Head kolleegid! Nüüd teated. Esiteks, Riigikogu juhatus on määranud Riigikogu alatiste komisjonide liikmete arvu. Teiseks, Riigikogu juhatus on jaotanud Riigikogu alatiste komisjonide kohad fraktsioonide vahel. Kolmandaks, Riigikogu liige Ülle Rajasalu astus täna tagasi. Seega asub alates 2011. aasta 7. aprillist Riigikogu liikmeks asendusliige Maret Maripuu. Neljandaks, Riigikogu liige Einar Vallbaum astus täna tagasi. Seega asub alates 2011. aasta 7. aprillist Riigikogu liikmeks asendusliige Paul-Eerik Rummo. Viiendaks, Riigikogu juhatus on võtnud menetlusse järgmised eelnõud ja on määranud juhtivkomisjonid: Eesti Keskerakonna fraktsiooni eile algatatud põhikooli- ja gümnaasiumiseaduse muutmise seaduse eelnõu, mille juhtivkomisjon on kultuurikomisjon, ning Eesti Keskerakonna fraktsiooni eile algatatud koolieelse lasteasutuse seaduse muutmise seaduse eelnõu, mille juhtivkomisjon on kultuurikomisjon. Kuuendaks, eile moodustati neli parlamendirühma: Eesti-Soome, Eesti-Rootsi, Eesti-Tai ja Eesti-Hispaania parlamendirühm. Hea Riigikogu! Täna pärast täiskogu istungi lõppu toimuvad siin saalis Eesti-Saksamaa, Eesti-Kasahstani, Eesti-Türgi, Eesti-Ungari, Eesti-Iisraeli, Eesti-Armeenia, Eesti-Afganistani, Eesti-India ja Eesti-Moldova parlamendirühma asutamise koosolekud. Palun teeme kohaloleku kontrolli! Kohalolijaks registreerus 94 Riigikogu liiget, puudub 7.
Vabariigi President nimetas s.a 5. aprillil otsusega nr 878 ametisse Andrus Ansipi moodustatud Vabariigi Valitsuse. Eesti Vabariigi põhiseaduse § 91 kohaselt asub Vabariigi Valitsus ametisse ametivande andmisega Riigikogu ees. Määrasin Vabariigi Valitsuse ametivande andmise tänasele Riigikogu täiskogu istungile. Meil on meeldiv võimalus ära kuulata Vabariigi Valitsuse liikmete ametivanne. Lugupeetud ametisse astuva Vabariigi Valitsuse peaminister Andrus Ansip, palun teid ametivande andmiseks Riigikogu kõnetooli!
Austatud Vabariigi President! Austatud Riigikogu esimees! Austatud Riigikogu! Asudes täitma Vabariigi Valitsuse liikme kohustusi, olen teadlik, et kannan selles ametis vastutust Eesti Vabariigi ja oma südametunnistuse ees. Tõotan pühalikult jääda ustavaks Eesti Vabariigi põhiseaduslikule korrale ning pühendada oma jõu eesti rahva heaolu ja tuleviku kindlustamisele. [[Aplaus.]] Palun ametivannet andma minu juhitava valitsuse ministrid: haridus- ja teadusminister Jaak Aaviksoo, justiitsminister Kristen Michal, kaitseminister Mart Laar, keskkonnaminister Keit Pentus, kultuuriminister Rein Lang, majandus- ja kommunikatsiooniminister Juhan Parts, põllumajandusminister Helir-Valdor Seeder, rahandusminister Jürgen Ligi, regionaalminister Siim Valmar Kiisler, siseminister Ken-Marti Vaher, sotsiaalminister Hanno Pevkur ja välisminister Urmas Paet. [[Aplaus.]]
Lubage mul ette lugeda Vabariigi Presidendi otsus: "Vabariigi Presidendi otsus nr 879. Toompeal, 6. aprillil 2011. Vabariigi Valitsuse ametist vabastamine. Vabastan ametist 4. aprillil 2007 nimetatud Andrus Ansipi juhitud Vabariigi Valitsuse seoses uue valitsuse ametisse astumisega 6. aprillil 2011. Alus: Eesti Vabariigi põhiseaduse § 78 punkt 10, § 92 lõige 2. Toomas Hendrik Ilves." Lugupeetud Vabariigi President, teil on nüüd hea võimalus uut valitsust õnnitleda! [[Vabariigi President õnnitleb valitsuseliikmeid.]] Riigikogu nimel õnnitlen ametisse astunud valitsust! Jõudu tööle teile! Riigikogu istung on lõppenud. Istungi lõpp kell 14.25.